Στην Αλγερία διεξήχθησαν **προεδρικές εκλογές** στις 17 Απριλίου 2014. Ο πρόεδρος Αμπντελαζίζ Μπουτεφλίκα επανεξελέγη με ποσοστό 81,5% των ψήφων. Ο ίδιος είχε κάνει ελάχιστες δημόσιες εμφανίσεις εκείνη την περίοδο, ενώ η αντιπολίτευση, η οποία δεν έλαβε μέρος στις εκλογές, μίλησε για νοθεία.

Διαμαρτυρίες
------------

Το ισλαμικό Κίνημα της Κοινωνίας για Ειρήνη ανακοίνωσε στις 25 Ιανουαρίου 2014 ότι δεν θα ελάμβαναν μέρος στις εκλογές. Παρομοίως αποφάσισε και το Ισλαμικό Κίνημα Αναγέννησης στις 7 Φεβρουαρίου 2014. Στις 22 Μαρτίου περί τα 5.000 άτομα πραγματοποίησαν συλλαλητήριο διαμαρτυρίας στο Αλγέρι, ζητώντας την αναμόρφωση του πολιτικού συστήματος και καταδικάζοντας την απόφαση του Μπουτεφλίκα να διεκδικήσει και 4η θητεία. Το κίνημα Barakat εξέφρασε την αντίθεσή του στην νέα θητεία του Μπουτεφλίκα και ζήτησε την αλλαγή του πολιτικού σκηνικού.

Εκστρατεία
----------

Η προεκλογική εκστρατεία ξεκίνησε επίσημα στις 22 Μαρτίου. Ο Μπουτεφλίκα εμφανίστηκε μόνο δύο φορές στη διάρκεια της εκστρατείας.

Αποτελέσματα
------------

Σε ανακοίνωση του υπουργού Εσωτερικών Ταγιέμπ Μπελέζ (18 Απριλίου) επιβεβαιώθηκε η νίκη του Μπουτεφλίκα με ποσοστό 81%, ενώ 2ος ήταν ο Αλί Μπενφλίς με ποσοστό 12,18%. Η συμμετοχή στις εκλογές ήταν 51,7%, μικρότερη από τις εκλογές του 2009, οπότε είχαν ψηφίσει το 75%.

Λίγο μετά το άνοιγμα της κάλπης στην περιοχή Μπουιρά της Καβυλίας, όπου κυριαρχούν οι Βέρβεροι, αναφέρθηκαν βίαια επεισόδια από ομάδες νεαρών, οι οποίοι λεηλάτησαν εκλογικά κέντρα στις πόλεις Ραφούρ, Μ'Τσεντελάχ και Σαχαρίζ. Επί τόπου κατέφτασαν ειδικές δυνάμεις της αστυνομίας που έκαναν χρήση δακρυγόνων, με αποτέλεσμα να διακοπεί προσωρινά η ψηφοφορία και να τραυματιστούν τουλάχιστον 70 άνθρωποι. Στο Ραφούρ, ένοπλοι νεαροί με μάσκες συνεπλάκησαν με την αστυνομία που απάντησαν με δακρυγόνα.

| Υποψήφιος | Κόμμα | Ψήφοι | % |
| --- | --- | --- | --- |
|  | Αμπντελαζίζ Μπουτεφλίκα | Εθνικό Απελευθερωτικό Μέτωπο | 8.332.598 | 81,53 |
|  | Αλί Μπενφλίς | Ανεξάρτητος | 1.244.918 | 12,18 |
|  | Αμπντελαζίζ Μπελαίντ | Μέτωπο για το Μέλλον | 343.624 | 3,36 |
|  | Λουίζα Ανούν | Κόμμα των Εργατών | 140.253 | 1,37 |
|  | Αλί Φαουζί Ρεμπέν | Αχντ 54 | 101.046 | 0,99 |
|  | Μουσά Τουατί | Αλγερινό Εθνικό Μέτωπο | 57.590 | 0,56 |
| Άκυρα/λευκά | 1.087.449 | – |
| **Σύνολο** | **11.307.478** | **100** |
| Εγγεγραμμένοι/συμμετοχή | 21.871.393 | 51,70 |
| Πηγή: Υπουργείο Εσωτερικών |

### Αντιδράσεις

Έπειτα από το κλείσιμο των καλπών, ο Μπενφλίς επέκρινε την εκλογική διαδικασία, τονίζοντας ότι είχε στιγματιστεί από "νοθεία σε μεγάλη κλίμακα." Τα φερόμενα ως υψηλά ποσοστά συμμετοχής που ανακοινώθηκαν επίσημα αποτέλεσαν επίσης αντικείμενο κριτικής από ανώνυμους ακτιβιστές και πολιτικούς της αντιπολίτευσης. Την ίδια στιγμή που γίνονταν οι καταγγελίες αυτές, οι οπαδοί του Μπουτεφλίκα πανηγύριζαν για την 4η εκλογική του νίκη, με ρίψη πυροτεχνημάτων.

Παραπομπές
----------

1. ↑  «Algeria set to start presidential election on April 17». *Shanghai Daily*. 18 Ιανουαρίου 2014. Ανακτήθηκε στις 20 Ιανουαρίου 2014.
2. ↑  «Αλγερία: Ο Αμπντελαζίζ Μπουτεφλίκα επανεξελέγη πρόεδρος με συντριπτική πλειοψηφία». Πρώτο Θέμα (ηλεκτρονική έκδοση). 19 Απριλίου 2014.
3. ↑  «Επανεξελέγη ο Μπουτεφλίκα στην προεδρία της Αλγερίας». in.gr. 19 Απριλίου 2014.
4. ↑  «Algerian Islamists to boycott presidential election». AFP. 2014-01-25. Αρχειοθετήθηκε από το πρωτότυπο στις 2014-02-19.. Ανακτήθηκε στις 2014-01-30.
5. ↑  «Algeria’s Islamist group to boycott presidential elections». Cairo Post. 2014-02-07.. Ανακτήθηκε στις 2014-02-07.
6. ↑  «Thousands in Algeria call for poll boycott». Al Jazeera. 15 Απριλίου 2014. Ανακτήθηκε στις 19 Απριλίου 2014.
7. ↑  «Algeria activists stage rare anti-gov't protest». *Yahoo News*. 2014-03-15.. Ανακτήθηκε στις 2014-04-03.
8. ↑  «Algeria accused of protest crackdown». *Al Jazeera*. 2014-03-17.. Ανακτήθηκε στις 2014-04-03.
9. ↑  «Algerian protesters denounce Bouteflika bid for a fourth presidential term». *Al Akhbar*. 2014-03-06. Αρχειοθετήθηκε από το πρωτότυπο στις 2016-03-04.. Ανακτήθηκε στις 2014-04-03.
10. ↑  «Presidential campaign kicks off». Al Jazeera. 15 Απριλίου 2014. Ανακτήθηκε στις 19 Απριλίου 2014.
11. ↑  «Algeria challenge Poor choices». Al Jazeera.
12. ↑  «Bouteflika wins 4th term as Algerian president». Al Arabiya. 18 Απριλίου 2014. Ανακτήθηκε στις 19 Απριλίου 2014.
13. 1 2  «Algeria's ailing president wins fourth term». Al Jazeera. 18 Απριλίου 2014. Ανακτήθηκε στις 19 Απριλίου 2014.
14. ↑  «70 injured as Algerian youths, police clash». News24. 18 Απριλίου 2014. Αρχειοθετήθηκε από το πρωτότυπο στις 18 Απριλίου 2014. Ανακτήθηκε στις 19 Απριλίου 2014.
15. ↑  
Schemm, Paul (17 Απριλίου 2014). «Opposition Cries Fraud in Algerian Election». ABC News. Αρχειοθετήθηκε από το πρωτότυπο στις 19 Απριλίου 2014. Ανακτήθηκε στις 19 Απριλίου 2014.

Εξωτερικοί σύνδεσμοι
--------------------

* Υπουργείο Εσωτερικών